# Alós d'Isil

### De Viquipèdia

Alós d'Isil és el poble més septentrional del municipi d'Alt Àneu, al Pallars Sobirà. Es troba situat a 1280 m i a la dreta de la Noguera Pallaresa. L'any 2005 comptava amb 34 habitants.

El seu origen és medieval, car ja es troba mencionat a l'acta de consagració de la catedral de la Seu d'Urgell, datada l'any 839, però de cronologia molt discutida. En època medieval el poble d'Alós era dividit en dos nuclis: Alós Sobirà i Alós Jussà, essent aquest últim el poble actual.

Fou un municipi independent fins 1846, data en la qual s'uní a Isil, juntament amb el poble d'Àrreu. Des de l'any 1999 forma l'entitat municipal descentralitzada d'Isil i Alós conjuntament amb Isil.

Quant al seu patrimoni, cal destacar l'església d'origen romànic de Sant Lliser, la qual és documentada l'any 1090. Actualment és un edifici d'època moderna, però encara conserva una bella portalada romànica decorada amb arquivoltes i dos relleus encastats a la façana.

Cal esmentar també les restes de l'església de Santa Eulàlia, que fou el temple d'Alós Sobirà.

Obtingut de "http://ca.wikipedia.org../../../a/l/%C3%B3/Al%C3%B3s_d%27Isil_e2c0.html"

Categoria: Alt Àneu

##### Views

- Article
- Discussió
- Revisió actual

##### Cerca